༧གོང་ས་༧སྐྱབས་མགོན་ཆེན་པོ་མཆོག་གི་བཀའ་སློབ་གསུང་བཤད་དུ་བཅར་མཁན་མི་དམངས་སྟོང་ཚོ་འགའ་ཤས་ཡོད་འདུག་ཅིང་།༧གོང་ས་༧སྐྱབས་མགོན་ཆེན་པོ་མཆོག་གིས་འཛམ་གླིང་ནང་འགྲོ་བ་མིའི་རིགས་ཐེར་འབུམ་༧་ཡོད་པ་ཚང་མ་མི་ཚེ་སྐྱིད་པོ་དང་བདེ་བ་འདོད་པ་དང་སྡུག་བསྡལ་མི་འདོད་པ་གཅིག་མཚུངས་ཡིན་ཡང་།འཛམ་གླིང་གི་ཚ་དྲོད་ཆེ་རུ་འགྲོ་བཞིན་པ་གཙོས་པའི་བྱུང་བའི་རྐྱེན་ངན་བྱུང་བ་ཁག་ལ་བརྟེན་ནས་དཀའ་སྡུག་མང་པོ་མྱང་གི་ཡོད་པ་དང་ཡང་དེ་ཙམ་མ་ཡིན་པར་འཚེ་བའི་ལས་དང་མགོ་སྐོར་སླུ་ཁྲིད།ཐུབ་ཚོད་བཏང་བ།དབུལ་ཕྱུག་གཉིས་དབར་བར་ཁྱད་ཧ་ཅང་ཆེ་བ་ཐ་ན་དབུལ་ཞིང་ཕོངས་པའི་མི་མང་ཉམ་ཐག་ཚོར་ཉིན་རེའི་དགོས་མཁོ་ཁ་ལག་ཀྱང་ཐོབ་རྒྱུ་ཧ་ཅང་ཁག་པོ་ཡོད་པ་དང་དཀའ་ངལ་དང་སྡུག་བསྡལ་འདི་དག་མིས་བཟོས་པ་ཡིན་དུས་མི་ལ་དཀའ་སྡུག་དེ་དག་སེལ་རྒྱུ་དང་ཉུང་དུ་གཏོང་རྒྱུའི་འགན་དེ་ང་ཚོ་མི་ལ་ཡོད་པ་དང་འགྲོ་བ་མིའི་རིགས་རྣམས་སྤྱི་ཚོགས་ནང་གནས་དགོས་སྟབས་རང་ཉིད་ལ་བདེ་བ་འདོད་པ་དེ་གཞན་ལ་རྟེན་དགོས་ཀྱི་ཡོད་པས་ན་མི་གཞན་ལ་བདེ་བ་བསྐྲུན་རྒྱུ་ནི་རང་ཉིད་ལ་འགན་ཡོད་སྟབས་གཞན་བདེ་བར་བཀོད་པའི་ལྷག་བསམ་དགོས་རྒྱུ་གལ་ཆེ་ཡིན་པ་བཀའ་གནང་འདུག